2 Dikoronika 33 | Beibele Inthaneteng | Phetolelo ya Lefase le Lefsa
2 Dikoronika 33:1-25
33 Manase+ o be a na le nywaga e lesomepedi ge a thoma go buša, gomme o bušitše Jerusalema ka nywaga e masomehlano-hlano.+
2 O ile a dira tše mpe mahlong a Jehofa,+ a dira go ya ka dilo tše di šišimišago+ tša ditšhaba tšeo Jehofa a ilego a di raka pele ga bana ba Isiraele.+
3 Ka gona o ile a tsošološa mafelo a phagamego+ ao Hesekia tatagwe a bego a a phušotše,+ a direla Bobaali+ dialetare+ a ba a dira le dikota tše kgethwa,+ a ba a khunamela+ makoko ka moka a magodimong+ le go a hlankela.+
4 A aga dialetare+ ntlong ya Jehofa, yeo ka yona Jehofa a bego a itše: “Leina la ka le tla ba Jerusalema go iša mehleng ya neng le neng.”+
5 A agela makoko ka moka a magodimong+ dialetare ka malapeng a mabedi+ a ntlo ya Jehofa.+
6 Yena o ile a fetiša barwa ba gagwe mollong+ moeding wa morwa wa Hinomo,+ a diriša maleatlana,+ a dira tša bonoge,+ a dira tša boloi,+ a ba a dirišana le meoya e mebe+ le didupe.+ O ile a dira dilo tše mpe ka tekanyo e kgolo mahlong a Jehofa gore a mo kgopiše.+
7 Le gona o ile a tšea seswantšho se se betlilwego+ seo a se dirilego a se bea ka ntlong ya Modimo wa therešo,+ e lego yeo Modimo a bego a boditše Dafida le Solomone morwa wa gagwe a re: “Ka mo ntlong ye le Jerusalema, e lego yeo ke e kgethilego+ melokong ka moka ya Isiraele, ke tla bea leina la ka+ go iša mehleng ya neng le neng.+
8 Nka se sa tloša dinao tša Baisiraele nageng yeo ke e abetšego+ borakgolokhukhu ba bona,+ ge feela ba ka ela hloko go dira dilo ka moka tšeo ke ba laetšego+ tšona mabapi le molao+ ka moka,+ ditaelo ka moka le dikahlolo+ tšeo ke ba filego tšona ka seatla sa Moshe.”+
9 Manase+ a fora Juda+ le badudi ba Jerusalema gore ba dire dilo tše mpe go feta+ ditšhaba tšeo Jehofa a ilego a di fediša pele ga bana ba Isiraele.+
10 Jehofa o ile a bolela le Manase le setšhaba sa gagwe, eupša ba se ke ba theetša.+
11 Mafelelong Jehofa a ba tlišetša+ balaodi ba madira a kgoši ya Asiria+ gore ba tlo lwa le bona, ka gona ba thopa Manase yo a bego a tsene ka moleteng+ ba mo tlema+ ka ditlemo tše pedi tša koporo ke moka ba mo iša Babilona.
12 Ya re gateetee ge a tlaišega,+ a kgopela go gaugelwa* ke Jehofa Modimo+ wa gagwe gomme a ikokobeletša+ Modimo wa borakgolokhukhu ba gagwe kudu.
13 A rapela Modimo, moo Yena a ilego a theetša ge a mo lopa+ gomme a kwa kgopelo ya gagwe ya gore a mo gaugele, ke moka a mmušetša bogošing bja gagwe Jerusalema;+ Manase a tseba gore Jehofa ke Modimo wa therešo.+
14 Ka morago ga moo o ile a aga morako wa ka ntle+ wa Motse wa Dafida+ go ya ka thoko ya bodikela bja Gihone+ moeding wa mafula go fihla ka Kgoro ya Dihlapi,+ a o raretša go fihla ka Ofele+ ke moka a o phagamiša kudu. O ile a ba a bea balaodi ba madira metseng ka moka e šireleditšwego ya Juda.+
15 A tloša medimo e šele+ le modingwana wa seswantšho+ ka ntlong ya Jehofa gotee le dialetare+ ka moka tšeo a bego a di agile thabeng ya ntlo ya Jehofa le Jerusalema, ke moka a re di lahlelwe ka ntle ga motse.
16 Le gona, o ile a lokiša aletare ya Jehofa+ ke moka go yona a dira dihlabelo tša mohlakanelwa+ le dihlabelo tša tebogo+ gomme a botša Juda gore e hlankele Jehofa Modimo wa Isiraele.+
17 Lega go le bjalo, batho ba be ba sa dutše ba dira dihlabelo mafelong a phagamego;+ eupša ba be ba di direla feela Jehofa Modimo wa bona.
18 Ge e le ditaba ka moka tša Manase le thapelo+ yeo a e rapetšego Modimo wa gagwe gotee le mantšu a baboni+ bao ba bego ba mmotša ona ka leina la Jehofa Modimo wa Isiraele, šidile gare ga ditaba tša dikgoši tša Isiraele.+
19 Ge e le thapelo ya gagwe+ le ditaba tša kamoo topo+ ya gagwe e ilego ya kwewa, le tša sebe+ sa gagwe le tša go se botege+ ga gagwe gotee le tša moo a bego a agile mafelo a phagamego+ gona e bile a hlomile dikota tše kgethwa+ le diswantšho tše di betlilwego+ pele ga ge a ka ikokobetša,+ šidile di ngwadilwe gare ga mantšu a baboni ba gagwe.
20 Mafelelong Manase a robala le borakgolokhukhu+ ba gagwe gomme ba mmolokela+ ntlong ya gagwe; Amone+ morwa wa gagwe a buša legatong la gagwe.
21 Amone+ o be a na le nywaga e masomepedi-pedi ge a thoma go buša, gomme o bušitše Jerusalema ka nywaga e mebedi.+
22 A dira tše mpe mahlong a Jehofa+ go etša kamoo Manase tatagwe a dirilego+ ka gona; diswantšho ka moka tše di betlilwego+ tšeo Manase+ tatagwe a bego a di dirile, Amone a di direla dihlabelo+ a ba a di hlankela.+
23 Ga a ka a ikokobeletša+ Jehofa go etša ge Manase tatagwe a ile a ikokobetša,+ gobane Amone ke yena yo a ilego a oketša molato.+
24 Mafelelong bahlanka ba gagwe ba ile ba mo logela maanomabe+ gomme ba mmolaela ntlong ya gagwe.+
25 Eupša setšhaba sa mo nageng sa bolaya+ bohle bao ba logetšego Kgoši Amone+ maanomabe,+ ke moka sona+ sa bea Josia+ morwa wa gagwe gore e be kgoši legatong la gagwe.
2 Dikoronika 33
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D14%26Chapter%3D33%26wtlocale%3DSE%26srcid=share⊂ject=Bala Beibele Inthaneteng